चार अध्याय
चार अध्याय १९९७ में प्रदर्शित एक भारतीय फिल्म है जिसके लेखन व निर्देशन कुमार शाहनी ने किया। यह रवीन्द्रनाथ टैगोर के १९३४ के इसी नाम के एक उपन्यास पर आधारित है। फिल्म १९३० व १९४० के दशक में हुए बंगाली पुनर्जागरण के समय में चलती है, और भारतीय स्वतंत्रता आंदोलन में शामिल युवा बुद्धिजीवियों और क्रांतिकारियों के एक समूह की कहानी पर आधारित है। कथा राजनीतिक मुद्दों के निजी जीवन पर प्रभाव को टटोलती है, अंध-राष्ट्रवाद और एक नेता के प्रति अंध-भक्ति पर सवाल उठाती है और आदर्शवाद के बदसूरत चेहरे का पर्दाफाश करती है । फिल्म में शामिल अधिकांश कलाकार पेशेवर अभिनेता नहीं थे। नंदिनी घोषाल एक ओडिसी नृत्यांगना थी जो गुरु केलुचरण महापात्र की शिष्या थी, कौशिक गोपाल एक मनोविश्लेषक थे, जबकि सुमंतो चट्टोपाध्याय विज्ञापनों में कार्य करते थे व थियेटर में अभिनय भी किया करते थे।